Ministrstvo za kmetijstvo, gozdarstvo in prehrano Republike Slovenije, Dunajska 22, 1000 Ljubljana (v nadaljnjem besedilu: MKGP), na podlagi 91. člena Uredbe o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014–2020 (Uradni list RS, št. 104/15, 32/16, 66/16, 14/17, 38/17, 40/17 – popr., 19/18, 82/18, 89/20, 152/20, 121/21, 11/22, 155/22, 12/23, 50/23 in 103/23; v nadaljnjem besedilu: Uredba), objavlja

**1. JAVNI RAZPIS ZA PODUKREP 4.4: Podpora za neproizvodne naložbe, povezane z doseganjem kmetijsko-okoljskih-podnebnih ciljev**

**1. OSNOVNI PODATKI O JAVNEM RAZPISU**

|  |  |
| --- | --- |
| **Predmet javnega razpisa:** | Predmet javnega razpisa so naložbe v vzpostavitev protivetrne zaščite s ciljem zmanjšanja posledic vetrne erozije, prilagajanja podnebnim spremembam in krepitve biotske raznovrstnost iz 74.a člena Uredbe. |
| **Razpisana sredstva:** | Višina razpisanih nepovratnih sredstev znaša 1.000.000 EUR.  Sredstva se zagotavljajo iz proračunskih postavk MKGP, in sicer:   * 750.000 EUR iz proračunske postavke 140021 Program razvoja podeželja 2014–2020 – EU, * 250.000 EUR iz proračunske postavke 140022 Program razvoja podeželja 2014–2020 – slovenska udeležba.   Delež sredstev iz Evropskega kmetijskega sklada za razvoj podeželja znaša 75 %, delež sredstev iz proračuna Republike Slovenije pa 25 %. |
| **Vrsta javnega razpisa:** | ZAPRTI |
| **Vloga na javni razpis:** | Vlogo na javni razpis v skladu s prvim odstavkom 92. člena Uredbe sestavlja prijavni obrazec s prilogami. |
| **Obdobje vlaganja vloge na javni razpis:** | Vložitev vloge na javni razpis poteka od 29. decembra 2023 do vključno 29. marca 2024 do 14.00 ure. |
| **Informacije o javnem razpisu:** | Informacije o javnem razpisu so dostopne na naslednji povezavi: <https://skp.si/aktualno/info-tocke> in na INFO točkah Kmetijsko gozdarske zbornice Slovenije.INFO točkah Kmetijsko gozdarske zbornice Slovenije. |

**2. NAMEN PODPORE**

Namen podpore je določen v 74.a členu Uredbe.

**3. UPRAVIČENEC**

Upravičenec do podpore je določen v 74.b členu Uredbe.

**4. POGOJI OB ODDAJI VLOGE NA JAVNI RAZPIS**

1. Vlagatelj mora ob vložitvi vloge na javni razpis izpolnjevati pogoje iz 74.c in 1., 2., 3., 4., 5., 6., 7., 8., 10., 11., 12., 17., 23. in 24. točke prvega odstavka 100. člena Uredbe ter pogoje iz sedmega in osmega odstavka 100. člena Uredbe:

1. izpolnjevanje pogoja iz 5. točke prvega odstavka 74.c člena Uredbe izkazuje z elaboratom, ki je pripravljen v skladu s Prilogo 1, ki je sestavni del tega javnega razpisa;
2. izpolnjevanje pogoja iz 11. točke prvega odstavka 100. člena Uredbe za naložbe nad 200.000 eurov skupne priznane vrednosti se izkazuje:

- z izjavo banke ali druge finančne institucije, ki lahko opravlja finančne storitve na območju Republike Slovenije, ali z izjavo javnega sklada, ki izvaja finančne spodbude v skladu z zakonom, ki ureja javne sklade, iz katere je razvidna zaprtost finančne konstrukcije,

- z rezervacijo finančnih sredstev za čas trajanja naložbe v proračunu občine, če je vlagatelj občina, ali

- s sklepom sveta zavoda ali sklepom pristojnega organa občine, če je vlagatelj javni zavod ali občina, s katerim je bil potrjen finančni načrt in program dela javnega zavoda za leto objave javnega razpisa, iz katerega mora biti razvidna rezervacija finančnih sredstev za namen izvedbe naložbe, če je vlagatelj javni zavod;

1. izpolnjevanje pogoja iz 17. točke prvega odstavka 100. člena Uredbe se izkazuje s prilogo »Sklep občinskega sveta o potrditvi dokumenta identifikacije investicijskega projekta (DIIP) oziroma investicijskega programa (IP)«;
2. izpolnjevanje pogoja iz 24. točke prvega odstavka 100. člena uredbe se izkazuje s prilogo »Število in časovna dinamika vlaganja zahtevkov za izplačilo sredstev«.

2. Poleg pogojev iz prejšnje točke mora vlagatelj izpolnjevati pogoje iz 94. in 101. člena Uredbe. V skladu s prvim odstavkom 101. člena Uredbe se šteje, da je finančna konstrukcija naložbe zaprta, če ima vlagatelj zagotovljena sredstva v višini najmanj 40 odstotkov skupne priznane vrednosti naložbe, pri čemer je skupna priznana vrednost naložbe določena v skladu s 7. točko prvega odstavka 74.c člena Uredbe.

3. Prilogi iz c) in d) 1. točke tega poglavja sta določeni v razpisni dokumentaciji.

**5. MERILA ZA OCENJEVANJE VLOG**

1. Merila za ocenjevanje vlog so določena v skladu s 74.č in 93. členom Uredbe ter v dokumentu »Merila za izbor operacij v okviru PRP 2014-2020«, ki je dostopen na spletni strani programa razvoja podeželja: <https://skp.si/prp-2014-2020-2022/merila-za-izbor-operacij-v-okviru-prp-za-obdobje-2014-2020-1-sprememba> in so podrobneje opredeljena v tem poglavju.

2. Med vlogami na javni razpis, ki dosežejo vstopni prag 30 odstotkov možnega števila točk, ki znaša 100 točk, se izberejo tiste, ki dosežejo višje število točk, do porabe razpisanih sredstev.

3. Pri ocenjevanju vlog na podlagi meril za ocenjevanje vlog se upošteva stanje ob oddaji vloge na javni razpis. Ocenjevanje vlog bo temeljilo na podlagi elektronskega prijavnega obrazca in priloženih prilog ter podatkov iz uradnih evidenc. Če posamezno merilo ni izbrano ali se zanj ne predloži prilog, dokazil oziroma so priloge in dokazila neustrezna, se vloga na podlagi tega merila oceni z 0 točkami.

4. Podrobnejša merila in točkovnik za ocenjevanje vlog:

|  |  |  |
| --- | --- | --- |
| **Št.** | **MERILO** | **Maksimalno število točk** |
|  | **EKONOMSKI VIDIK NALOŽBE** | **60** |
| **1.1.** | **Skupna dolžina protivetrne zaščite**  Upošteva se skupna dolžina protivetrne zaščite, ki jo upravičenec v skladu s 1. točko prvega odstavka 74.c člena Uredbe navede v seznamu zemljišč na predvidenem območju vzpostavitve protivetrne zaščite. | **30** |
| Skupna dolžina protivetrne zaščite je več kot 999 metrov. | 30 |
| Skupna dolžina protivetrne zaščite je od 751 m in do vključno 999 m. | 25 |
| Skupna dolžina protivetrne zaščite je od 501 m do vključno 750 m. | 20 |
| Skupna dolžina protivetrne zaščite je od 251 m do vključno 500 m. | 15 |
| Skupna dolžina protivetrne zaščite je od 101 m do vključno 250 m. | 10 |
| Skupna dolžina protivetrne zaščite je do vključno 100 m. | 5 |
| **1.2.** | **Skupna površina vplivnega območja protivetrne zaščite**  Za vplivno območje se določi območje na zavetrni strani protivetrnega pasu glede na prevladujočo smer vetra, ki je od protivetrne zaščite oddaljeno največ deset drevesnih višin oziroma 150 m, pri čemer se šteje, da višina drevesa znaša 15 m. | **30** |
| Skupna površina vplivnega območja je večja od 15 ha. | 30 |
| Skupna površina vplivnega območja je večja kot 12 ha do vključno 15 ha. | 25 |
| Skupna površina vplivnega območja je večja kot 9 ha do vključno 12 ha. | 20 |
| Skupna površina vplivnega območja je večja kot 6 ha do vključno 9 ha. | 15 |
| Skupna površina vplivnega območja je večja kot 3 ha do vključno 6 ha. | 10 |
| Skupna površina vplivnega območja je do vključno 3 ha. | 5 |
| **2.** | **GEOGRAFSKI VIDIK LOKACIJE NALOŽBE** | **10** |
| **2.1.** | **Koeficient razvitosti občine**  Koeficienti razvitosti občin so določeni v razpisni dokumentaciji, pri čemer se upošteva občina, v kateri je naslov oziroma sedež upravičenca. | **10** |
| Koeficient razvitosti občine je 0,8 ali manjši. | 10 |
| Koeficient razvitosti občine je večji kot 0,8 do vključno 1,00. | 5 |
| Koeficient razvitosti občine je večji od 1,00. | 1 |
| **3.** | **PRISPEVEK K HORIZONTALNEMU CILJU PRI PODNEBNIH SPREMEMBAH** | **30** |
| **3.1.** | **Zaščita odprtih kmetijskih zemljišč**  Upošteva se delež odprtih kmetijskih zemljišč na vplivnem območju protivetrne zaščite, pri čemer se kot odprte kmetijske površine štejejo površine, ki so v registru kmetijskih gospodarstev opredeljene kot vrsta rabe GERK: 1100 – njiva, 1160 – hmeljišče, 1180 – trajne rastline na njivskih površinah in 1600 – neobdelano kmetijsko zemljišče. | **30** |
| Delež odprtih kmetijskih zemljišč je več kot 50 %. | 30 |
| Delež odprtih kmetijskih zemljišč je več kot 40 % do vključno 50 %. | 25 |
| Delež odprtih kmetijskih zemljišč je več kot 30 % do vključno 40 %. | 20 |
| Delež odprtih kmetijskih zemljišč je več kot 20 % do vključno 30 %. | 15 |
| Delež odprtih kmetijskih zemljišč je več kot 10 % do vključno 20 %. | 10 |
| Delež odprtih kmetijskih zemljišč je do vključno 10 %. | 5 |

**6. FINANČNE DOLOČBE**

Finančne določbe so določene v 74.f členu Uredbe.

**7. VLOGA IN POSTOPEK ZA DODELITEV SREDSTEV**

1. Vlaganje vloge na javni razpis in postopek za dodelitev sredstev sta določena v 91., 92. in 93. členu Uredbe.

2. Če imata dve ali več vlog na javni razpis enako število točk in razpisana sredstva ne zadoščajo za odobritev vseh teh vlog v celoti, se v skladu s četrtim odstavkom 93. člena Uredbe vloge na javni razpis odobrijo na podlagi ponderiranja meril za izbor vlog, in sicer:

– ekonomski vidik naložbe: 60 %,

– prispevek k horizontalnemu cilju pri podnebnih spremembah: 30 %, in

– geografski vidik naložbe: 10 %.

**8. VLAGANJE ZAHTEVKOV ZA IZPLAČILO SREDSTEV**

1. Vlaganje zahtevkov za izplačilo sredstev je določeno v 102. členu Uredbe.

2. Upravičenec mora ob vložiti zahtevka za izplačilo sredstev izpolnjevati pogoje iz prvega, drugega in četrtega odstavka 102. člena Uredbe in pogoje iz 1., 3., 6. in 12. točke šestega odstavka 102. člena Uredbe ter pogoje iz trinajstega, štirinajstega, petnajstega, sedemnajstega, osemnajstega, devetnajstega in enaindvajsetega odstavka 102. člena Uredbe:

a) izpolnjevanje pogoja iz 6. točke šestega odstavka 102. člena Uredbe upravičenec izkazuje s prilogo »Izjava o izbiri izvajalca v skladu z Zakonom o javnem naročanju«.

3. Priloga iz prejšnje točke je določena v razpisni dokumentaciji.

4. Poleg pogojev iz 2. točke tega poglavja mora upravičenec ob vložitvi zahtevka za izplačilo sredstev izpolnjevati tudi pogoje določene v 74.d členu Uredbe.

**9. OBVEZNOSTI UPRAVIČENCA PO ZADNJEM IZPLAČILU SREDSTEV**

Obveznosti upravičenca po zadnjem izplačilu sredstev so določene v 74.e, 103. in 106. členu Uredbe.

**10. JAVNA OBJAVA PODATKOV O UPRAVIČENCIH IN VARSTVO OSEBNIH PODATKOV**

1. Objava podatkov o upravičencih, ki so prejeli sredstva, je določena v 107. členu Uredbe.

2. V skladu s 13. in 14. členom Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov, UL L št. 119 z dne 4. 5. 2016, str. 1), so informacije za posameznike, katerih osebne podatke bo obdelovala Agencija Republike Slovenije za kmetijske trge in razvoj podeželja, objavljene na spletišču Agencije Republike Slovenije za kmetijske trge in razvoj podeželja.

**11. IZVEDBA KONTROL IN NEIZPOLNJEVANJE OBVEZNOSTI TER VIŠJA SILA IN IZJEMNE OKOLIŠČINE**

1. Izvedba kontrol in sankcije za neizpolnitev oziroma kršitev obveznosti so določene v 108. členu Uredbe.

2. Višja sila in izjemne okoliščine so določene v 109. členu Uredbe.

|  |  |
| --- | --- |
|  |  |
|  | v funkciji ministra za kmetijstvo, gozdarstvo in prehrano  Marjan Šarec  Minister za obrambo |

Priloga 1: Elaborat predvidenega območja zasaditve protivetrne zaščite

Priloga 1: Elaborat predvidenega območja vzpostavitve protivetrne zaščite

Elaborat predvidenega območja vzpostavitve protivetrne zaščite mora v skladu s 5. točko prvega odstavka 74.c člena Uredbe o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014–2020 (Uradni list RS, št. 104/15, 32/16, 66/16, 14/17, 38/17, 40/17 – popr., 19/18, 82/18, 89/20, 152/20, 121/21, 11/22, 155/22, 12/23, 50/23 in 103/23; v nadaljevanju: Uredba) vsebovati:

1. grafični prikaz predvidenega območja vzpostavitve protivetrne zaščite v ustreznem merilu (merilo najmanj 1 : 2000) s:

- predvidenimi prekinitvami protivetrnega pasu, pri čemer morajo biti prekinitve narejene na način, da se prekinitev izogiba prevladujoči smeri vetra,

- površino območja vzpostavitve protivetrne zaščite,

­- površino vplivnega območja protivetrne zaščite z označeno prevladujočo smerjo vetra in

- potekom protivetrnega pasu po parcelnih številkah na način, da bo določena točna lokacija vzpostavitve protivetrne zaščite;

2. seznam avtohtonega, ekosistemu primernega drevesnega sadilnega materiala v skladu z Odredbo o seznamu drevesnih vrst in umetnih križancev (Uradni list RS, št. 4/10), iz katerega je razvidno, katere drevesne vrste se bodo zasadile. Med grmovne vrste se štejejo tudi nižje rastoče drevesne vrste;

3. seznam avtohtonega, ekosistemu primernega grmovnega sadilnega materiala, iz katerega je razvidno, katere grmovne sorte se bodo zasadila;

4. preračun potrebne gostote zasaditve, iz katerega je razvidno izpolnjevanje pogojev glede zasaditve na tekoči meter in skupne zasaditve na hektar protivetrne zaščite. Gostota zasaditve se izračuna kot povprečje na tekoči meter na 100 metrski odsek;

5. izračun deleža odprtih kmetijskih zemljišč v razmerju do površin vseh kmetijskih zemljišč na vplivnem območju protivetrne zaščite;

6. terminski načrt izvedbe naložbe v vzpostavitev protivetrne zaščite, iz katerega mora biti razvidno, na kateri lokaciji se bo izvajala posamezna faza vzpostavitve protivetrne zaščite, če upravičenec v vlogi na javni razpis predvidi več zahtevkov za izplačilo sredstev;

7. podatek o dolžini protivetrne zaščite, pri čemer je potrebno navesti podatek dolžini protivetrne zaščite za vsako lokacijo posebej in skupno dolžino protivetrne zaščite, če je lokacij zasaditve protivetrne zaščite več.